Leptostrangalia

Leptostrangalia er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore, slanke, mørkbrune til svarte trebukker, dekkvingene med en gul lengdestripe eller andre gule tegninger. Antennene er tynne, omtrent så lange som kroppen. Pronotum er klokkeformet med en smal, innsnørt "hals", dekkvingene er avsmalnende bakover. Beina er ganske lange, lårene noe klubbeformet fortykkede.

Levevis 
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er kjent fra Vest-Malaysia, det sørlige Kina (Shaanxi), Vietnam, Taiwan, Borneo og Filippinene.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Leptostrangalia Nakane & Ohbayashi, 1959
 Leptostrangalia angustolineata (Gressitt, 1935)
 Leptostrangalia flavitarsis Vives & Heffern, 2016
 Leptostrangalia hosohana (Ohbayashi, 1952)
 Leptostrangalia malasiaca Hayashi, 1979
 Leptostrangalia marginipennis Hayashi, 1979
 Leptostrangalia nakamurai Hayashi, 1960
 Leptostrangalia rufimembris (Pic, 1929)
 Leptostrangalia rufithorax Huang & Vives, 2018
 Leptostrangalia shaanxiana Holzschuh, 1992
 Leptostrangalia trisignatipennis Hayashi, 1979

Referanser

Kilder 
 Cerambycidae of the World - Lepturini

Eksterne lenker 
 
 
 Bildegalleri 

Lepturinae
Biller formelt beskrevet i 1959
Dyr formelt beskrevet av Takehiko Nakane
Dyr formelt beskrevet av Kazuo Ohbayashi